ઉડ્ડયન મંત્રી સુરેશ પ્રભુએ કહ્યું હતું કે અમારા પ્રગતિશીલ નિયમોને કારણે ભારતમાં ડ્રોન બનાવતી ઇન્ડસ્ટ્રીનો વિકાસ થશે. ભારત હવે અોટો રિક્શોથી એરરિકશો તરફ પ્રયાણ કરી રહ્યા છે. ડ્રોનના ઘણાં ઉપયોગો છે. હાલના સમયે ભારત સરકારે કેટલાક રેગ્યુલેશન સાથે ભલે ડ્રોનના ઉપયોગ માટે મંજૂરી આપી છે પરંતુ આ નિયમોને આવનારા સમયમાં હળવા કરવામાં આવે તેવી શક્યતા છે. હાલમાં ડિલીવરી માટે ડ્રોનના ઉપયોગ પર પ્રતિબંધ રહેશે પરંતુ સમય જતાં ડિલીવરી માટે પણ ડ્રોનના ઉપયોગને મંજૂરી મળે તેવી સંભાવના છે. આ મંજૂરી મળતાં ઇ-કોમર્સ કંપનીઅો ડ્રોન વડે પોતાના સામાનની ડિલીવરી કરી શકશે પરંતુ તેના માટે કંપનીઅો અને ગ્રાહકોએ હજી રાહ જોવી પડશે.